《次韵王民瞻赠觉梵二首 其一》
宋代·刘才邵

腹稿欲成聊假卧，寒松疏磬仍相左。不容开府占清新，云里江相萼初破。

奇芬还似暗香浮，全胜光风泛兰些。玉川昔访长寿寺，石壁留题如此作。

珊瑚炫转光夺目，含曦一读忘饥饿。便堪高蹑诗将坛，纷纷谁可克参佐。

韦庄岂免赠巾帼，格嫩更遭脂粉涴。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。